**Ministru kabineta noteikumu projekta**

„Grozījums Ministru kabineta 2009.gada 7.jūlija noteikumos Nr.733 „Noteikumi par valsts valodas zināšanu apjomu un valsts valodas prasmes pārbaudes kārtību profesionālo un amata pienākumu veikšanai, pastāvīgās uzturēšanās atļaujas saņemšanai un Eiropas Savienības pastāvīgā iedzīvotāja statusa iegūšanai un valsts nodevu par valsts valodas prasmes pārbaudi””

sākotnējās ietekmes novērtējuma ziņojums (anotācija)

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta noteikumu projekts „Grozījums Ministru kabineta 2009.gada 7.jūlija noteikumos Nr.733 „Noteikumi par valsts valodas zināšanu apjomu un valsts valodas prasmes pārbaudes kārtību profesionālo un amata pienākumu veikšanai, pastāvīgās uzturēšanās atļaujas saņemšanai un Eiropas Savienības pastāvīgā iedzīvotāja statusa iegūšanai un valsts nodevu par valsts valodas prasmes pārbaudi”” (turpmāk – projekts) sagatavots, saskaņā ar:  1) *Euro* ieviešanas kārtības likuma 30.panta pirmo daļu; 2) Ministru kabineta 2012.gada 27.jūnija rīkojuma Nr.282 „Par Koncepciju par normatīvo aktu sakārtošanu saistībā ar eiro ievešanu Latvijā” 7.1.apakšpunktu;  3) Latvijas Nacionālā *euro* ieviešanas plāna (apstiprināts ar Ministru kabineta 2013.gada 4.aprīļa rīkojumu Nr.136) 1.pielikuma J2.2.2.apakšpunktu;  4) Ministru kabineta 2013.gada 29.maija rīkojuma Nr.212 „Par tiesību aktu grozījumu virzību saistībā ar *euro* ieviešanu Latvijā” 1.5. apakšpunktu. |
| 2. | Pašreizējā situācija un problēmas | Ministru kabineta 2009.gada 7.jūlija noteikumu Nr.733 „Noteikumi par valsts valodas zināšanu apjomu un valsts valodas prasmes pārbaudes kārtību profesionālo un amata pienākumu veikšanai, pastāvīgās uzturēšanās atļaujas saņemšanai un Eiropas Savienības pastāvīgā iedzīvotāja statusa iegūšanai un valsts nodevu par valsts valodas prasmes pārbaudi” (turpmāk-MK noteikumi Nr.733) 63.punktā valsts nodeva par valsts valodas pārbaudi ir norādīta latos. Ievērojot minēto un to, ka ar 2014.gada 1.janvāri Latvijā plānots ieviest *euro,*  ir nepieciešams veikt grozījumus MK noteikumu Nr.733 63.punktā, nosakot valsts nodevas apmēru *euro*.  Saskaņā ar MK noteikumu Nr.733 65.1.punktā noteikto valsts nodevu persona maksā ne vēlāk kā nedēļu pirms pārbaudes ar tāda maksājumu pakalpojuma sniedzēja starpniecību, kuram ir tiesības sniegt maksājumu pakalpojumus Maksājumu pakalpojumu un elektroniskās naudas likuma izpratnē. Līdz ar to personai iespējami valsts nodevas maksājumi skaidrā naudā. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Projekta mērķis ir pielāgot MK noteikumus Nr.733 *euro* ieviešanai.  Projekts sagatavots atbilstoši *Euro* ieviešanas kārtības likuma 6.panta otrajai daļai.  Aprēķins (pielikums) veikts, izmantojot Latvijas Bankas noteikto oficiālo kursu EUR 1 = LVL 0,702804. Aprēķina rezultātā netiek radīta ietekme uz valsts budžetu.  Ņemot vērā *Euro* ieviešanas kārtības likuma 7.panta pirmajā un otrajā daļā noteikto projektā paredzēts papildināt MK noteikumus Nr.733 ar 65.3.punktu, kurā noteikt vienlaicīgas apgrozības periodā piemērojamo valsts nodevas likmi latos. |
| 5. | Projekta izstrādē iesaistītās institūcijas | Izglītības un zinātnes ministrija. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība projekta izstrādē netika nodrošināta, jo projekts nemaina pastāvošo tiesisko regulējumu pēc būtības. |
| 7. | Cita informācija | Projekts tiks virzīts izskatīšanai Ministru kabinetā pēc tam, kad Eiropas Savienības Padomē saskaņā ar Līguma par Eiropas Savienības darbību 140.panta 2.punktu tiks pieņemts lēmums par izņēmuma statusa atcelšanu Latvijas Republikai. |

Anotācijas II, III, IV, V, VI un VII sadaļa – projekts šis jomas neskar.

##### Izglītības un zinātnes ministrs V.Dombrovskis

Vizē:

Valsts sekretāra vietniece –

Nodrošinājuma un finanšu

departamenta direktore,

valsts sekretāra pienākumu izpildītāja S.Batare

16.07.2013. 16:00

484

I.Buķis-Fleitmanis

67503026, igors.bukis-fleitmanis@visc.gov.lv